Oct 28,2017
మారుతీ సుజుకీ లాభాలు రూ.2,484 కోట్లు
న్యూఢిల్లీ : దేశంలో అతిపెద్ద కార్ల తయారీ కంపెనీ మారుతీ సుజుకీ సెప్టెంబర్‌ 30తో ముగిసిన ద్వితీయ త్రైమాసికంలో 3.4 శాతం పెరుగుదలతో రూ.2,484.3 కోట్ల లాభాలను ఆర్జించింది. నిర్వహణేతర ఆదాయం తగ్గడం వల్ల లాభాల్లో పెద్ద పెరుగుదల లేదని ఆ కంపెనీ పేర్కొంది. గతేడాది ఇదే త్రైమాసికంలో రూ.2,401 కోట్ల లాభాలు నమోదు చేసుకుంది. క్రితం జులై-సెప్టెంబర్‌ కాలంలో కంపెనీ నికర అమ్మకాలు 7 శాతం పెరిగి రూ.21,438.1 కోట్లకు చేరాయని శుక్రవారం మారుతీ సుజుకి తెలిపింది. ఇదే సమయంలో కంపెనీ అమ్మకాలు 17.6 శాతం పెరిగి 4,92,118 యూనిట్లుగా నమోదయ్యాయి. శుక్రవారం బీఎస్‌ఈలో మారుతీ షేర్‌ ధర 0.47 శాతం పెరిగి రూ.8,114.80 వద్ద ముగిసింది.
మీ స్నేహితులకు రికమెండ్ చెయ్యండి